તમારા વિસ્‍તારમાંથી ઉમેદવારી કરનાર ઉમેદવાર છેલ્લાં પાંચ વરસમાં તમારી વચ્‍ચે કેટલી વાર આવ્‍યો તે જુઓ. તમે લખેલા કેટલા પત્રોના જવાબો તેણે આપ્‍યા તે જુઓ. તમે કરેલી કેટલી રજૂઆતો લેખે લાગી અને કેટલી રજૂઆતો એળે ગઈ તે પણ જુઓ. જો તમારા મતવિસ્‍તારનો ઉમેદવાર તમારૂં કાર્ય કરવા સક્ષમ નથી અથવા તો તે તમારૂં કામ કરવાની દાનત ધરાવતો નથી તો તમે તેને ખુલ્લો જાકારો આપો. પછી ભલે તેને તમારા મનગમતા નેતાએ કે મનગમતા પક્ષે ચૂંટણીની ટિકિટ આપી હોય.